Umma

Umma (arabisk: , pl. umam, hebraisk: ) er et ord som betyr «folk», «samfunn», «nasjon» eller «fellesskap».«Umma» i Encyclopaedia of Islam, Second Edition. Brill Online, 2012. Besøkt 18. november 2012.  I moderne arabisk og hebraisk betyr umma «nasjon» eller «samfunn». Ordet kom trolig til arabisk fra hebraisk, hvorfra det kan være avledet fra assyrisk.

 Som islamsk begrep 

Innen islam, og som fremmedord i vestlige språk, f.eks. norsk,«Umma» i Dag Gundersens Fremmedordbok. brukes ordet typisk om fellesskapet av troende muslimer, egentlig  (), som kan oversettes som det islamske fellesskapet. Hege Storhaug beskriver umma som «en islamsk nasjon underlagt kalifatet og sharia».Aftenposten 2012-11-16 «Hull på en større byll?» Nora S. Eggen, som har doktorgrad i arabisk, problematiserer imidlertid Storhaugs beskrivelse i Aftenposten slik: "Hege Storhaug demonstrerer imidlertid sine manglende begrepshistoriske kunnskaper når hun kategorisk slår fast at umma «betyr en islamsk nasjon underlagt kalifatet og sharia» – som om denne smale, politiserte definisjonen er den eneste gyldige."

I Koranen, der ordet forekommer 62 ganger, brukes ordet om ulike religiøse samfunn, slik som det jødiske, det kristne og det islamske. I Ḥadīt̲h̲-litteraturen er bruken mer begrenset til islam, men også der skrives det om andre ummaer, gjerne i betydningen andre trossamfunn.

Tidligst kjent bruk
Nora S. Eggen (doktor i filosofi) skrev i 2012 at «Umma-begrepet finnes i arabisk språk forut for profeten Muhammad, og det finnes i koranpassasjer som stammer fra tiden før emigrasjonen til Medina år 622».Nora S. Eggen.«Umma – et omstridt begrep».   Minotenks nettsted.2012

I Medina-konstitusjonen (Ṣaḥīfat al-Madīnah), som trolig ble forfattet i 622, brukes «umma» i setningene «Dette er et dokument av Muhammed, profeten, mellom de troende og muslimene fra Quraysh og Yathrib (dagens Medina) og de som fulgte dem og arbeidet med dem. De er ett fellesskap - umma - i motsetning til andre menn.Halvor Tjønn. «Hvordan umma'en ble til». Aftenposten morgen 15. november 2012, s. 25». Det er også med bakgrunn i dette dokumentet at man i senere islamsk diskurs har brukt ordet umma om et fellesskap som i tillegg til å være religiøst, også har politisk autoritet og autonomi.

Som del av slagord og organisasjonsnavn på norsk 

 «Ett mål. En ummah» var slagordet for en fotballturnering, sommeren 2012.Nora S. Eggen.«Umma – et omstridt begrep ».Minotenks nettsted.2012
 Profetens Ummah er en organisasjon som nyhetsmedier først omtalte høsten 2012.

Referanser

Kategori:Arabiske ord og uttrykk
Kategori:Hebraiske ord og uttrykk
Kategori:Islam